CELEX: 32014R1255
Language: el
Date: 2014-07-17 00:00:00
Title: Κατ' εξουσιοδότηση κανονισμός (ΕΕ) αριθ. 1255/2014 της Επιτροπής, της 17ης Ιουλίου 2014 , για τη συμπλήρωση του κανονισμού (ΕΕ) αριθ. 223/2014 του Ευρωπαϊκού Κοινοβουλίου και του Συμβουλίου για το Ταμείο Ευρωπαϊκής Βοήθειας προς τους Απόρους μέσω του ορισμού του περιεχομένου των ετήσιων και τελικών εκθέσεων υλοποίησης, συμπεριλαμβανομένου του καταλόγου κοινών δεικτών

25.11.2014   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 337/46
               
            
         ΚΑΤ' ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) αριθ. 1255/2014 ΤΗΣ ΕΠΙΤΡΟΠΗΣ
         της 17ης Ιουλίου 2014
         για τη συμπλήρωση του κανονισμού (ΕΕ) αριθ. 223/2014 του Ευρωπαϊκού Κοινοβουλίου και του Συμβουλίου για το Ταμείο Ευρωπαϊκής Βοήθειας προς τους Απόρους μέσω του ορισμού του περιεχομένου των ετήσιων και τελικών εκθέσεων υλοποίησης, συμπεριλαμβανομένου του καταλόγου κοινών δεικτών
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 223/2014 του Ευρωπαϊκού Κοινοβουλίου και του Συμβουλίου, της 11ης Μαρτίου 2014, για το Ταμείο Ευρωπαϊκής Βοήθειας προς τους Απόρους (1) και ιδίως το άρθρο 13 παράγραφος 6,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) αριθ. 223/2014 προβλέπει ότι η Επιτροπή εκδίδει κατ' εξουσιοδότηση πράξεις για τη συμπλήρωση μη ουσιωδών στοιχείων όσον αφορά το Ταμείο Ευρωπαϊκής Βοήθειας προς τους Απόρους (TEBA).
                  
               
                     (2)
                  
                  
                     Ο κανονισμός (ΕΕ) αριθ. 223/2014 προβλέπει ότι τα κράτη μέλη υποβάλλουν στην Επιτροπή ετήσιες και τελικές εκθέσεις οι οποίες περιέχουν πληροφορίες σχετικά με την υλοποίηση των επιχειρησιακών προγραμμάτων (ΕΠ), συμπεριλαμβανομένων των δεδομένων που αφορούν τους κοινούς και ειδικούς δείκτες προγράμματος, κατά περίπτωση.
                  
               
                     (3)
                  
                  
                     Προκειμένου να διασφαλιστεί η κατάλληλη παρακολούθηση της υλοποίησης των ΕΠ και η συμβολή τους στην επίτευξη των ειδικών στόχων του TEBA, θα πρέπει να θεσπιστούν διατάξεις όσον αφορά το περιεχόμενο των ετήσιων και τελικών εκθέσεων υλοποίησης, καθώς και τον κατάλογο των κοινών δεικτών που πρέπει να αναφέρονται.
                  
               
                     (4)
                  
                  
                     Οι απαιτήσεις που καθορίζονται στον εν λόγω κανονισμό θα πρέπει να περιορίζονται στις απολύτως αναγκαίες, λαμβάνοντας υπόψη τις διατάξεις του κανονισμού (ΕΕ) αριθ. 223/2014, καθώς και του ισχύοντος δικαίου της Ένωσης σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και την ελεύθερη κυκλοφορία των δεδομένων αυτών, ιδίως την οδηγία 95/46/ΕΚ του Ευρωπαϊκού Κοινοβουλίου και του Συμβουλίου (2).
                  
               
                     (5)
                  
                  
                     Δεδομένης της διαφορετικής φύσης των πράξεων που υποστηρίζονται από τα ΕΠ Ι και ΕΠ ΙΙ και σύμφωνα με τις διάφορες διατάξεις που ισχύουν για κάθε ΕΠ, όπως ορίζονται στον κανονισμό (ΕΕ) αριθ. 223/2014, θα πρέπει να ισχύουν διαφορετικές απαιτήσεις όσον αφορά το περιεχόμενο των ετήσιων και τελικών εκθέσεων υλοποίησης, καθώς και τον κατάλογο των κοινών δεικτών, οι οποίοι θα πρέπει να αναφέρονται για κάθε ΕΠ. Με βάση την ειδική ανάγκη προστασίας της αξιοπρέπειας των ατόμων που υποστηρίζονται από το ΤΕΒΑ και με σκοπό τη μείωση του διοικητικού φόρτου για τους δικαιούχους στο ελάχιστο αναγκαίο σύμφωνα με τις απαιτήσεις του κανονισμού (ΕΕ) αριθ. 223/2014, οι τιμές ορισμένων δεικτών καθορίζονται βάσει της εμπεριστατωμένης εκτίμησης των συνεργαζόμενων οργανώσεων και όχι βάσει των πληροφοριών που παρέχονται από τους τελικούς αποδέκτες.
                     Προκειμένου να καταστεί εφικτή η άμεση εφαρμογή των μέτρων που προβλέπονται στον εν λόγω κανονισμό, ο εν λόγω κανονισμός τίθεται σε ισχύ την επομένη της δημοσίευσής του στην Επίσημη Εφημερίδα της Ευρωπαϊκής Ένωσης,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Αντικείμενο
            Ο εν λόγω κανονισμός θεσπίζει τις διατάξεις για τη συμπλήρωση του κανονισμού (ΕΕ) αριθ. 223/2014 όσον αφορά το περιεχόμενο των ετήσιων και τελικών εκθέσεων υλοποίησης, συμπεριλαμβανομένου του καταλόγου των κοινών δεικτών.
         
         
            Άρθρο 2
            Περιεχόμενο των ετήσιων και τελικών εκθέσεων υλοποίησης και κατάλογος των κοινών δεικτών
            [Άρθρο 13 παράγραφος 6 του κανονισμού (ΕΕ) αριθ. 223/2014]
            
               1.   Οι ετήσιες και τελικές εκθέσεις υλοποίησης περιέχουν τα ακόλουθα στοιχεία:
               
                           α)
                        
                        
                           Πληροφορίες σχετικά με την υλοποίηση του προγράμματος με βάση τους κοινούς δείκτες για τις πράξεις που έχουν ολοκληρωθεί εν μέρει ή πλήρως.
                        
                     
                           β)
                        
                        
                           Πληροφορίες και εκτίμηση των δράσεων με βάση τις αρχές που ορίζονται στα άρθρα 5 παράγραφοι 6 και 11 και, κατά περίπτωση, στο άρθρο 5 παράγραφος 13 του κανονισμού (ΕΕ) αριθ. 223/2014.
                        
                     Εκτός από τις πληροφορίες που αναφέρονται στο πρώτο εδάφιο, οι ετήσιες και τελικές εκθέσεις υλοποίησης του ΕΠ ΙΙ παρέχουν πληροφορίες σχετικά με τα δεδομένα που αφορούν τους ειδικούς δείκτες του προγράμματος, τους ποσοτικά προσδιορισμένους στόχους και τις αλλαγές των δεικτών αποτελεσμάτων, καθώς και παρέχουν πληροφορίες και εκτιμούν την πρόοδο προς την επίτευξη των ειδικών στόχων του επιχειρησιακού προγράμματος.
            
            
               2.   Οι δείκτες για τους οποίους γίνεται λόγος στο στοιχείο α) της παραγράφου 1 απαριθμούνται στο παράρτημα.
            
            
               3.   Εκτός από τις πληροφορίες που αναφέρονται στην παράγραφο 1, η τελική έκθεση υλοποίησης και η ετήσια έκθεση υλοποίησης του 2017 και 2022 παραθέτουν πληροφορίες και εκτιμούν τη συμβολή τους στην επίτευξη των ειδικών και γενικών στόχων του ΤΕΒΑ, που προβλέπονται στο άρθρο 3 του κανονισμού (ΕΕ) αριθ. 223/2014.
            
         
         
            Άρθρο 3
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης,
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 17 Ιουλίου 2014.
            
               
                  Για την Επιτροπή
               
               
                  Ο Πρόεδρος
               
               José Manuel BARROSO
            
         
         
            (1)  ΕΕ L 72 της 12.3.2014, σ. 1.
         
            (2)  Οδηγία 95/46/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών (ΕΕ L 281 της 23.11.1995, σ. 31).
      
      
         
            ΠΑΡΑΡΤΗΜΑ
            ΚΟΙΝΟΙ ΔΕΙΚΤΕΣ ΓΙΑ ΤΑ ΕΠ Ι ΚΑΙ ΕΠ ΙΙ
            
               Δείκτες εισροών
            
            
                        1.
                     
                     
                        Συνολικό ποσό των επιλέξιμων δημόσιων δαπανών που εγκρίνονται στα έγγραφα, τα οποία καθορίζουν τους όρους για την υποστήριξη των πράξεων
                     
                  
                        2.
                     
                     
                        Συνολικό ποσό των επιλέξιμων δημόσιων δαπανών που επωμίστηκαν οι δικαιούχοι και καταβλήθηκαν για την υλοποίηση των πράξεων
                        Εκ των οποίων, κατά περίπτωση:
                        
                                    α)
                                 
                                 
                                    Συνολικό ποσό των επιλέξιμων δημόσιων δαπανών που επωμίστηκαν οι δικαιούχοι και καταβλήθηκαν για την υλοποίηση των πράξεων σχετικά με την παροχή επισιτιστικής βοήθειας
                                 
                              
                                    β)
                                 
                                 
                                    Συνολικό ποσό των επιλέξιμων δημόσιων δαπανών που επωμίστηκαν οι δικαιούχοι και καταβλήθηκαν για την υλοποίηση των πράξεων σχετικά με την παροχή βασικής υλικής βοήθειας
                                 
                              
                  
                        3.
                     
                     
                        Συνολικό ποσό των επιλέξιμων δημόσιων δαπανών που δηλώθηκαν στην Επιτροπή
                     
                  Τα εν λόγω στοιχεία εκφράζονται σε ευρώ.
            ΚΟΙΝΟΙ ΔΕΙΚΤΕΣ ΓΙΑ ΤΟ ΕΠ Ι
            
               Δείκτες εκροών για τη διανεμόμενη επισιτιστική βοήθεια (1)
            
            
                        4.
                     
                     
                        Ποσότητα φρούτων και λαχανικών
                     
                  
                        5.
                     
                     
                        Ποσότητα κρέατος, αυγών, ιχθύων, θαλασσινών
                     
                  
                        6.
                     
                     
                        Ποσότητα αλεύρου, ψωμιού, γεωμήλων, ρυζιού και άλλων αμυλούχων προϊόντων
                     
                  
                        7.
                     
                     
                        Ποσότητα ζάχαρης
                     
                  
                        8.
                     
                     
                        Ποσότητα γαλακτοκομικών προϊόντων
                     
                  
                        9.
                     
                     
                        Ποσότητα λιπών, ελαίων
                     
                  
                        10.
                     
                     
                        Ποσότητα έτοιμων προς κατανάλωση τροφίμων, άλλων τροφίμων (που δεν εμπίπτουν στις προαναφερθείσες κατηγορίες)
                     
                  
                        11.
                     
                     
                        Συνολική ποσότητα διανεμόμενης επισιτιστικής βοήθειας
                        εκ της οποίας:
                        
                                    α)
                                 
                                 
                                    Ποσοστό τροφίμων, των οποίων μόνο η μεταφορά, η διανομή και η αποθήκευση καλύφθηκε από το ΕΠ (σε %)
                                 
                              
                                    β)
                                 
                                 
                                    Ποσοστό των συγχρηματοδοτούμενων από το ΤΕΒΑ τροφίμων επί του συνολικού όγκου των διανεμόμενων τροφίμων από τις συνεργαζόμενες οργανώσεις (σε %) (2)
                                    
                                 
                              
                  
                        12.
                     
                     
                        Συνολικός αριθμός των διανεμόμενων γευμάτων, τα οποία χρηματοδοτούνται εν μέρει ή εξ ολοκλήρου από το ΕΠ (3)
                        
                     
                  
                        13.
                     
                     
                        Συνολικός αριθμός των διανεμόμενων συσκευασιών τροφίμων, οι οποίες χρηματοδοτούνται εν μέρει ή εξ ολοκλήρου από το ΕΠ (4)
                        
                     
                  
               Δείκτες αποτελεσμάτων για τη διανεμόμενη επισιτιστική βοήθεια (5)
            
            
                     
                        14.
                     
                     
                        Συνολικός αριθμός των ατόμων που λαμβάνουν επισιτιστική βοήθεια
                        εκ των οποίων:
                        
                                    α)
                                 
                                 
                                    Αριθμός παιδιών ηλικίας 15 ετών και κάτω
                                 
                              
                                    β)
                                 
                                 
                                    Αριθμός ατόμων ηλικίας 65 ετών και άνω
                                 
                              
                                    γ)
                                 
                                 
                                    Αριθμός γυναικών
                                 
                              
                                    δ)
                                 
                                 
                                    Αριθμός μεταναστών, συμμετεχόντων αλλοδαπής προέλευσης, μειονοτήτων (συμπεριλαμβανομένων των περιθωριοποιημένων κοινοτήτων, όπως οι Ρομά)
                                 
                              
                                    ε)
                                 
                                 
                                    Αριθμός ατόμων με αναπηρία
                                 
                              
                                    στ)
                                 
                                 
                                    Αριθμός αστέγων
                                 
                              
                  
               Δείκτες εκροών για τη διανεμόμενη βασική υλική βοήθεια
            
            
                        15.
                     
                     
                        Συνολική χρηματική αξία των διανεμόμενων αγαθών
                        εκ της οποίας:
                        
                                    α)
                                 
                                 
                                    Συνολική χρηματική αξία των αγαθών για τα παιδιά
                                 
                              
                                    β)
                                 
                                 
                                    Συνολική χρηματική αξία των αγαθών για τους άστεγους
                                 
                              
                                    γ)
                                 
                                 
                                    Συνολική χρηματική αξία των αγαθών για άλλες ομάδες-στόχους
                                 
                              
                  
                        16.
                     
                     
                        Κατάλογος των πλέον σχετικών κατηγοριών αγαθών που διανέμονται στα παιδιά (6)
                        
                        
                                    α)
                                 
                                 
                                    Είδη ένδυσης
                                 
                              
                                    β)
                                 
                                 
                                    Σχολικές τσάντες
                                 
                              
                                    γ)
                                 
                                 
                                    Γραφική ύλη, τετράδια, στυλογράφοι, είδη ζωγραφικής και άλλα είδη που απαιτούνται στο σχολείο (μη είδη ένδυσης)
                                 
                              
                                    δ)
                                 
                                 
                                    Αθλητικά είδη (αθλητικά παπούτσια, κορμάκια χορού, μαγιό…)
                                 
                              
                                    ε)
                                 
                                 
                                    Ρούχα (χειμωνιάτικα παλτά, υποδήματα, σχολικές στολές…)
                                 
                              
                                    στ)
                                 
                                 
                                    Άλλη κατηγορία — να προσδιοριστεί
                                 
                              
                  
                        17.
                     
                     
                        Κατάλογος των πλέον σχετικών κατηγοριών αγαθών που διανέμονται στους άστεγους (6)
                        
                        
                                    α)
                                 
                                 
                                    Υπνόσακοι/κουβέρτες
                                 
                              
                                    β)
                                 
                                 
                                    Εξοπλισμός κουζίνας (δοχεία, τηγάνια, μαχαιροπίρουνα…)
                                 
                              
                                    γ)
                                 
                                 
                                    Ρούχα (χειμωνιάτικα παλτά, υποδήματα…)
                                 
                              
                                    δ)
                                 
                                 
                                    Πανικά οικιακής χρήσεως (πετσέτες, κλινοσκεπάσματα)
                                 
                              
                                    ε)
                                 
                                 
                                    Είδη υγιεινής (κουτί πρώτων βοηθειών, σαπούνι, οδοντόβουρτσα, ξυραφάκι μιας χρήσης…)
                                 
                              
                                    στ)
                                 
                                 
                                    Άλλη κατηγορία — να προσδιοριστεί
                                 
                              
                  
                        18.
                     
                     
                        Κατάλογος των πλέον σχετικών κατηγοριών αγαθών που διανέμονται στις άλλες ομάδες-στόχους (6)
                        
                        
                                    α)
                                 
                                 
                                    Οι κατηγορίες πρέπει να προσδιοριστούν
                                 
                              
                  
               Δείκτες αποτελεσμάτων για τη διανεμόμενη βασική υλική βοήθεια (5)
            
            
                     
                        19.
                     
                     
                        Συνολικός αριθμός των ατόμων που λαμβάνουν βασική υλική βοήθεια
                        εκ των οποίων:
                        
                                    α)
                                 
                                 
                                    Αριθμός παιδιών ηλικίας 15 ετών και κάτω
                                 
                              
                                    β)
                                 
                                 
                                    Αριθμός ατόμων ηλικίας 65 ετών και άνω
                                 
                              
                                    γ)
                                 
                                 
                                    Αριθμός γυναικών
                                 
                              
                                    δ)
                                 
                                 
                                    Αριθμός μεταναστών, συμμετεχόντων αλλοδαπής προέλευσης, μειονοτήτων (συμπεριλαμβανομένων των περιθωριοποιημένων κοινοτήτων, όπως οι Ρομά)
                                 
                              
                                    ε)
                                 
                                 
                                    Αριθμός ατόμων με αναπηρία
                                 
                              
                                    στ)
                                 
                                 
                                    Αριθμός αστέγων
                                 
                              
                  ΚΟΙΝΟΙ ΔΕΙΚΤΕΣ ΓΙΑ ΤΟ ΕΠ ΙΙ
            
               Δείκτες εκροών για την παροχή βοήθειας κοινωνικής ένταξης
            
            
                     
                        20.
                     
                     
                        Συνολικός αριθμός των ατόμων που λαμβάνουν βοήθεια κοινωνικής ένταξης
                        εκ των οποίων:
                        
                                    α)
                                 
                                 
                                    Αριθμός παιδιών ηλικίας 15 ετών και κάτω
                                 
                              
                                    β)
                                 
                                 
                                    Αριθμός ατόμων ηλικίας 65 ετών και άνω
                                 
                              
                                    γ)
                                 
                                 
                                    Αριθμός γυναικών
                                 
                              
                                    δ)
                                 
                                 
                                    Αριθμός μεταναστών, συμμετεχόντων αλλοδαπής προέλευσης, μειονοτήτων (συμπεριλαμβανομένων των περιθωριοποιημένων κοινοτήτων, όπως οι Ρομά)
                                 
                              
                                    ε)
                                 
                                 
                                    Αριθμός ατόμων με αναπηρία
                                 
                              
                                    στ)
                                 
                                 
                                    Αριθμός αστέγων
                                 
                              
                  Τα εν λόγω δεδομένα για το ΕΠ ΙΙ αποτελούν δεδομένα προσωπικού χαρακτήρα σύμφωνα με το άρθρο 7 της οδηγίας 95/46/ΕΚ. Η επεξεργασία τους είναι απαραίτητη για την τήρηση της εκ του νόμου υποχρέωσης του υπευθύνου της επεξεργασίας (άρθρο 7 στοιχείο γ) της οδηγίας 95/46/ΕΚ). Για τον ορισμό του υπευθύνου της επεξεργασίας, βλέπε άρθρο 2 της οδηγίας 95/46/ΕΚ.
            
               (1)  Οι δείκτες (4) έως (11) περιλαμβάνουν κάθε μορφή των εν λόγω προϊόντων, π.χ. φρέσκα, κονσερβοποιημένα ή κατεψυγμένα τρόφιμα, και πρέπει να εκφράζονται σε τόνους.
            
               (2)  Οι τιμές για τον εν λόγω δείκτη πρέπει να βασίζονται στην εμπεριστατωμένη εκτίμηση των συνεργαζόμενων οργανώσεων.
            
               (3)  Ο ορισμός σχετικά με το τι θεωρείται ως γεύμα μπορεί να παρασχεθεί στο επίπεδο της συνεργαζόμενης οργάνωσης/της πράξης/της διαχειριστικής αρχής. Οι τιμές για τον εν λόγω δείκτη πρέπει να βασίζονται στην εκτίμηση των συνεργαζόμενων οργανώσεων.
            
               (4)  Ο ορισμός σχετικά με το τι θεωρείται ως συσκευασία τροφίμων μπορεί να παρασχεθεί στο επίπεδο της συνεργαζόμενης οργάνωσης/της πράξης/της διαχειριστικής αρχής. Οι συσκευασίες δεν πρέπει να είναι τυποποιημένες ως προς το μέγεθος ή το περιεχόμενο. Οι τιμές για τον εν λόγω δείκτη πρέπει να βασίζονται στην εκτίμηση των συνεργαζόμενων οργανώσεων.
            
               (5)  Οι τιμές για τους εν λόγω δείκτες πρέπει να καθορίζονται βάσει της εμπεριστατωμένης εκτίμησης των συνεργαζόμενων οργανώσεων. Δεν αναμένεται ούτε απαιτείται να βασίζονται στις πληροφορίες που παρέχονται από τους τελικούς αποδέκτες.
            
               (6)  Ο κατάλογος περιλαμβάνει όλες τις σχετικές κατηγορίες που καλύπτουν τουλάχιστον το 75 % των διανεμόμενων αγαθών.